Revelations by Aurora Raiskinen: 2015
Huikeaa! Ehdin vetää parin yön tehokkaat unet linnanjuhlien jälkeen, ja kun palaan töihin, koneella on odottamassa kaksikin isoa yllätystä. Vuoden hääyrityksen äänestys oli nyt ratkennut, ja voittajaksi nousi alan kiistämätön jättiläinen, Niinatar. Kakkosena hehkuu Lahden Glamour ja kolmossijalla - herranen aika - Fitting Room. Tuijottelin ruutua jonkin aikaa uskomatta tätä todeksi. Fitting Room, jonka avasin Helsingin Töölöön vähän reilu kaksi vuotta sitten, kun muutin itseni, elämäni ja työni Hämeenlinnasta pääkaupunkiseudulle. Nyt se sama nimi killui hääyrityskisan pronssipallilla. Herramunjee.
Revelations pääsi myös kärkikymmenikköön mukaan. Kun katsoo muita kilpakumppaneita, ei voi kuin todeta, miten nöyräksi tämä vetää. Aivan mieletöntä. Kertakaikkiaan aivan mieletöntä. Kiitos kaikille niille, jotka annoitte äänenne niin Revelationsille kuin Fitting Roomillekin. Vanha, mutta vinhasti viljelty: Tee työtä, jolla on tarkoitus taitaa päteä nyt suuresti. Kiitollinen, iloinen ja koen itseni todella etuoikeutetuksi tänään ruudun tuloksia katsoessa. KIITOS! Se toinen yllätys?
Mailiin putkahti tänään myös tieto siitä, että Revelationsin blogi on valittu mukaan Vuoden hääblogi -äänestykseen ammattilaiskategoriassa. Tuijotan taas tietokoneen ruutua, räpäytän silmiä ja siellä se edelleen on. Jukopliut. Joten tässä sitä taas ollaan, ihmeissään, ilahtunut ja kummastunut siitä, mitä kaikkea vastaan voi tullakaan. Tätä blogia on pidetty jo jokusen vuoden ja tämä nosti aamuväsystäkin huolimatta iloisen hymyn huulille. Tuntuu hienolta, siltä, että jotain on tehty oikein ja mielekkäästi. Kiitos kunniasta tulla valituksi mukaan!
Jälleen kerran ojennan kättäni myös suuntaasi. Antaisitko sinä äänesi tälle blogille? Voit toki myös valita useamman ehdokkaan, sillä päivittäin voi äänestää samasta IP-osoitteesta. Ehdokkaisiin ja itse äänestykseen pääset tutustumaan täältä!
syntyvät yleensä omien häiden suunnittelun myötä, mutta suomalaiset hääbloggaajat tekevät samalla arvokasta työtä keräten, ideoiden ja jakaen hääaiheisia aiheita kaikkien luettavaksi. Me haluamme huomioida hääbloggaajia, nostaa hääblogit osaksi suomalaisia blogiyhteisöjä. Meillä on myös kunnia järjestää hääblogimiitti, joka pidetään jälleen Love Me Do -häätapahtuman yhteydessä, tällä kertaa Helsingin Kaapelitehtaalla 23.1.2015. Hääblogimiitistä tiedotamme myöhemmin, nyt on aika äänestää omaa suosikkiblogiasi! Kaikkien kolmen sarjan voittajat julkistetaan 23.1.2015 Love Me Do:n lavalla. - See more at: http://www.lovemedo.fi/artikkelit/vuoden-haablogit-2016#sthash.mZlCyW2r.dpuf
Jokin aika sitten näytin kurkistuksia raskausajan hääpuvusta. Viimeisillään oleva, keveän liikkuvaan sifonkiin verhoutunut morsio sai komean sulhasensa ja tältä se sitten näytti! Annetaan kuvien puhua puolestaan! Kuvallinen todistusaineisto on Jasmin Syrjälän käsialaa.
Syksyn ensimmäiset häämessut ovat vain muutaman päivän päässä. Täytynee aloittaa mutustelemaan magnesiumia hyvissä ajoin, ettei kintut huuda hoosiannaa jo ensimmäisen päivän seisomisen jälkeen. Ei muuten huono vinkki messukävijällekään. Jaksaa paljon paremmin nuuskia messujen antia, kun tassut eivät väsähdä heti kättelyssä.
Tällä kertaa näytteilleasettajalistalta löytyy Fitting Room, ja nimen alta löytyy morsius-ja juhlapukujen korjausompelimon lisäksi kotimaisten suunnittelijoiden showroom Revelations yhtenä niistä. Uniikkeja morsiuspukujamme voi myös ihailla messujen muotinäytöksessä. Allekirjoittanut merkin suunnittelijana on paikalla lähes koko viikonlopun muutamaa poikkeusta lukuunottamatta.
Pidämme nimittäin Atelje Tuhkimotarinan Heidin kanssa kumpanakin messupäivänä Millainen hääpuku minulle sopii? -vartaloanalyysiklinikan Erwin -kabinetissa klo 16.00. Autamme löytämään juuri omalle kropalle sopivat linjat hääpukeutumisessa. Käymme henkilökohtaisesti jokaisen kanssa läpi mitä omassa kropassaan ei halua näyttää, mitä haluaisi korostaa ja millaiset pukuratkaisut kävisivät parhaimmin. Mukaan mahtuu vain rajattu määrä osallistujia, joten olethan ajoissa paikalla!
Messutarjoukset Fitting Roomin osastolla pitsit, nauhat ja blingit messutarjouksena -15% Oivallisia niin askarteluun kuin oman hääpuvun tuunaamiseenkin! Tuomme itse maahan mitä ihastuttavimpia pitsejä ja puvun kruunaavia strassi/helmi/kristalli -apliikkeja, joilla saa loihdittua pukuun kimaltavia yksityiskohtia. Esimerkiksi olkaimet, vyöt ja hihakkeet ovat suosittuja ratkaisuja!
Messutarjouksena myös avoselkäisten pukujen ehdoton alusasu. Poirierin selätön Wing Bra messujen ajan 39€ (á 49€) Kaarituellinen, napakka liivi pitää poven kurissa, vaikka avoin selkä ei tavallisia liivejä mahdollistaisikaan. Liivissä on kyljen siivissä ja kupin alaosissa on sitkeästi paikallaan pitävä liimapinta, ja ne ovat vesipestävät. Reivaileva tuttuni kehui, että nämä pysyvät tiukasti paikallaan rankastikin bailatessa ja vaikka hiki valuisi selkää pitkin. Kuulostaa hyvältä! Wing Bra on saatavilla A-DD -kupeissa.
Mukana kulkee myös Fitting Roomin ajanvarauskalenterit, joten jos haluat varmistua hää/ juhlapukusi muutostöiden tulevat varmoista käsistä, nyt on oivallinen mahdollisuus varata jo ensi kesänkin puvun korjausaika! Mikäli onni on matkassa, ja löydät messuilta unelmien puvun - vaikkapa Jotain Käytettyä -osastolta, voit hoitaa kaikki asiat kerralla. Kalenterit ovat alkaneet jo vähitellen täyttyä, sen verran tiukasti puhelimet soivat jo nyt.
Nyt uskallan kertoa, mitä olen viime aikoina puuhannut. Olen istunut pää ideoita sauhuten piirrospöydän ääressä, ja luonnostellut uutta pienmallistoa Revelationsin Couturen rinnalle. Uusi tulokas edustaa keveämpää, rennompaa ja myös edullisempaa puolta. Save The Date -messuilla malliston runkoluonnokset ovat esillä ja voit vaikuttaa, mitkä mallit tulevat tuotantoon. Kun olet tutustunut malleihin, valitse niistä kolme ja osallistu samalla 100 euron arvoisen lahjakortin arvontaan Fitting Roomille. Olisi myös ihana kuulla muutenkin palautetta malleista!